हुक स्टेप लगता था अश्लील, जया की हामी के बाद फाइनल हुआ डांस
Bollywood Actor Amitabh Bachchan Jumma Chumma Hook Step - अमिताभ बच्चन,  रजनीकांत और गोविंदा स्टारर फिल्म ‘हम’ 90 के दशक की बेहतरीन फिल्मों में एक है।  3 करोड़ के बजट में बनी इस फिल्म ने उस दौर में तकरीबन 16.8 करोड़ रुपए का कलेक्शन किया था
अमिताभ बच्चन, रजनीकांत और गोविंदा स्टारर फिल्म ‘हम’ 90 के दशक की बेहतरीन फिल्मों में एक है। 3 करोड़ के बजट में बनी इस फिल्म ने उस दौर में तकरीबन 16.8 करोड़ रुपए का कलेक्शन किया था। इस फिल्म का गाना ‘जुम्मा चुम्मा’ आज भी लोगों की जुबान पर रहता है। हाल ही में इस आइटम नंबर के कोरियोग्राफर चिन्नी प्रकाश ने बताया कि अमिताभ को इस डांस का हुक स्टेप वल्गर लगता था, वो उसे बदलवाना चाहते थे। हालांकि, चिन्नी ने बताया कि गाने के लिहाज से वो स्टेप जरूरी था।
बता दें कि चिन्नी प्रकाश ने हिंदी, तेलुगु और कन्नड़ा भाषा के गाने कोरियोग्राफ कर चुके हैं। उन्होंने राम और श्याम, हाथी मेरे साथ और हीरो हीरालाल जैसी तमाम हिंदी फिल्मों में काम किया है।
स्टेप देखकर अमिताभ बोले- यह बहुत भद्दा है
फेमस टॉक शो वीकेंड विद रमेश में चीन्नी ने कहा- ‘हम’ के गाने जुम्मा चुम्मा के लिए एक कोरियोग्राफर की जरूरत थी, तब गोविंद ने मेकर्स को मेरा नाम सुझाया।’ चिन्नी ने इंटरव्यू के दौरान बताया कि वो अमिताभ को डांस स्टेप दिखाने के लिए उनकी वैनिटी वैन में गए। स्टेप देखकर उन्होंने कहा- ‘ये बहुत भद्दा है, तुम क्या कर हो? ये बहुत ही बुरा है।’
शूट होने के बाद सभी को दिखाया गया गाना
चिन्नी ने आगे सुझाया कि अलग स्टेप ट्राई किए जाएं, लेकिन फिर अमिताभ ने कहा कि पुराने वाले स्टेप्स करके देखते हैं। अगर सही लगा तो रख लेंगे। वर्ना गाने से हटा दिए जाएंगे। गाना शूट हुआ, एडिट होने के बाद सभी की दिखाया गया। जया बच्चन भी वहां मौजूद थीं। उन्हें यह आइटम नंबर बेहद पसंद आया।
जया को पसंद आया था हुक स्टेप, बोलीं- यह हुक स्टेप याद रखा जाएगा
चिन्नी ने आगे कहा- ‘भले ही जुम्मा चुम्मा का हुक स्टेप अमिताभ को पसंद नहीं था। लेकिन जब हमने फाइनल रिलीज से पहले जया बच्चन को डांस दिखाया, तो उसे लेकर उनका रिस्पॉन्स पॉजिटिव रहा। जया जी को उसी समय लग गया था कि यह हुक स्टेप हिट होगा। भले ही अमिताभ उन्हें लेकर ओके नहीं थे, लेकिन जया जी ने कहा था कि यह हुक स्टेप याद रखा जएगा। उन्होंने खुद अमिताभ बच्चन से कहा कि वो यह हुक स्टेप जरूर करें।’